               AN COIMISIÚN EORPACH
            An Bhruiséil,11.8.2017
            COM(2017) 424 final
            2017/0190(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 1380/2013 maidir leis an gComhbheartas Iascaigh

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  Le Rialachán (AE) Uimh. 1380/2013
                     1
                   tugadh isteach an oibleagáid gabhálacha a thabhairt i dtír, mar a thugtar uirthi, i.e. an oibleagáid fhorásach gach gabháil de stoic éisc atá faoi bhun na dteorainneacha gabhála nó faoi bhun na híosmhéide tagartha caomhnaithe a thabhairt i dtír. I bprionsabal, déanfar mionsonraí chur chun feidhme na hoibleagáide gabhálacha a thabhairt i dtír a shainmhíniú mar chuid de phleananna bainistíochta ilbhliantúla réigiúnacha a ghlacfar trí bhíthin na comhchinnteoireachta. Mar sin féin, ós rud é gur measadh go dtógfadh sé roinnt ama pleananna ilbhliantúla a ghlacadh, foráladh le Rialachán Uimh. 1380/2013, mar réiteach sealadach, maidir le gníomhartha tarmligthe ón gCoimisiún a ghlacadh lena mbunaítear pleananna aischuir arna múnlú trí mholadh comhpháirteach ó na Ballstáit i gceist ar feadh tréimhse nach faide ná trí bliana. D'fhéadfadh forálacha maidir le hiascaigh nó speicis a chumhdaítear cheana leis an oibleagáid gabhálacha a thabhairt i dtír a bheith sna pleananna aischuir, nó uaireanta leis an oibleagáid sin a thabhairt isteach roimh an sprioc-am a bheartaítear le Rialachán Uimh. 1380/2013, lena bhforáiltear i measc nithe eile maidir le díolúintí de minimis agus ardmharthanais, forálacha maidir le gabhálacha a dhoiciméadú agus i gcás inarb iomchuí, íosmhéideanna tagartha caomhnaithe a shocrú.

                  Tháinig na chéad rialacháin tharmligthe ón gCoimisiún lena mbunaítear pleananna aischuir i bhfeidhm an 1 Eanáir 2015 agus rachaidh siad in éag ag deireadh 2017. Nuair a bheidh an tréimhse thosaigh trí bliana istigh, tabharfar de chumhacht don Choimisiún le Rialachán Uimh. 1380/2013 gníomhartha tarmligthe a ghlacadh nach mbeidh iontu ach díolúintí de minimis toisc gur cheart, i bprionsabal, na pleananna ilbhliantúla a úsáid chun an cuspóir saothrú inbhuanaithe acmhainní bitheolaíocha muirí a bhaint amach lena léirítear sainiúlachtaí na niascach éagsúil agus ba cheart a bheith iontu an cumhachtú a theastaíonn chun gníomhartha tarmligthe lena náirítear na solúbthachtaí eile is gá chun an oibleagáid gabhálacha a thabhairt i dtír a chur chun feidhme go rianúil.

                  Níl i bhfeidhm go dtí seo ach an plean ilbhliantúil do Mhuir Bhailt
                     2
                  , ach tá dhá thogra ón gCoimisiún le haghaidh plean ilbhliantúil maidir le stoic ghrinnill sa Mhuir Thuaidh agus maidir le stoic pheiligeacha beaga i Muir Aidriad á gcaibidliú faoi láthair ag na comhreachtóirí
                     3
                  . Ina fhianaise sin, is gá cumhachtú an Choimisiúin chun pleananna aischuir a ghlacadh a shocrú go ceann tréimhse iomlán eile nach faide ná trí bliana chun cur chun feidhme na hoibleagáide gabhálacha a thabhairt i dtír a éascú.

               •Comhsheasmhacht le forálacha beartais atá sa réimse beartais cheana

                  Tá nasc idir an togra seo agus foráil bhunúsach de chuid an Chomhbheartais Iascaigh athchóirithe, mar atá an oibleagáid gabhálacha a thabhairt i dtír. Tá sé beartaithe a cur chun feidhme rianúil a éascú, trína chumhachtú don Choimisiún na solúbthachtaí is gá a ghlacadh le gníomh tarmligthe, fad agus nach mbeidh pleananna ilbhliantúla réigiúnacha arna nglacadh trí bhíthin comhchinnteoireachta i bhfeidhm.

               •Comhsheasmhacht le beartais eile de chuid an Aontais

                  Trí rannchuidiú le cur chun feidhme rianúil na hoibleagáide gabhálacha a thabhairt i dtír, rud atá beartaithe an roghnaíocht a mhéadú agus gabhálacha de thaisme a laghdú, rannchuideoidh an togra leis an inbhuanaitheacht eacnamaíoch, shóisialta agus comhshaoil, ar príomhchuspóirí iad de roinnt mhaith beartas de chuid an Aontais.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é is bunús dlí leis an togra Airteagal 43(2) den Chonradh ar Fheidhmiú an Aontais Eorpaigh, ar dá réir a fhéadann Parlaimint na hEorpa agus an Chomhairle, ag gníomhú dóibh i gcomhréir leis an ngnáthnós imeachta reachtach, forálacha a ghlacadh is gá chun cuspóirí an chomhbheartais iascaigh a shaothrú.

               •Coimhdeacht (do inniúlacht neamheisiatach)

                  Neamhbhainteach, toisc go dtagann an togra seo faoi chuimsiú inniúlacht eisiach an Aontais Eorpaigh.

               •Comhréireacht

                  Níl d'aidhm ag an togra seo ach síneadh breise trí bliana a chur le cumhachtú an Choimisiúin gníomhartha tarmligthe a ghlacadh lena mbunaítear pleananna aischuir, i ngeall ar an moill a bhaineann le pleananna ilbhliantúla a ghlacadh. Is gá agus is iomchuí an síneadh ama sin chun an oibleagáid gabhálacha a thabhairt i dtír a chur chun feidhme go rianúil. I bhfianaise an fhráma ama dhocht, ní mhúsclaítear aon saincheisteanna faoi chomhréireacht.

               •An rogha ionstraime

                  Is le Rialachán arna ghlacadh ag Parlaimint na hEorpa agus ag an gComhairle, agus leis sin amháin, is féidir rialachán a leasú arna ghlacadh ag Parlaimint na hEorpa agus ag an gComhairle tríd an ngnáthnós imeachta reachtach i gcomhréir le hAirteagal 43(2) den Chonradh ar Fheidhmiú an Aontais Eorpaigh

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Neamhbhainteach

                  Níl sa mhéid seo ach síneadh sealadach le cumhachtú an Choimisiúin pleananna aischuir a ghlacadh trí bhíthin gníomhartha tarmligthe go dtí go gcuirfear i bhfeidhm pleananna ilbhliantúla lena gcumhdófar ina theannta sin cur chun feidhme na hoibleagáide gabhálacha a thabhairt i dtír ar leibhéal an imchuach farraige agus de réir speiceas i gcomhréir le hAirteagal 10(1)a de Rialachán Uimh. 1380/2013. Dá bharr sin ní gá meastóireacht a dhéanamh ar an gComhbheartas Iascaigh athchóirithe ina iomláine.

               •Comhairliúcháin leis na páirtithe leasmhara

                  Cé nach ndearnadh aon chomhairliúchán foirmiúil toisc a phráinní atá an cheist, tá roinnt litreacha faighte ag an gCoimisiún ó údaráis náisiúnta agus ó pháirtithe leasmhara ina léirítear a nábhar imní nach ann faoi láthair don chumhachtú athnuachan a dhéanamh ar na pleananna aischuir a rachaidh in éag ag deireadh na bliana seo.

                  Is aistriú paraidíme tábhachtach an oibleagáid gabhálacha a thabhairt i dtír agus, dá réir sin, is dúshlán mór don earnáil í a cur chun feidhme. I bhfianaise an méid sin, ní mór a áirithiú go bhféadfar na solúbthachtaí is gá a chur i bhfeidhm chun céimniú isteach na hoibleagáide gabhálacha a thabhairt i dtír a éascú.

                  Rinneadh comhairliúchán forleathan leis an bpobal agus le saineolaithe sular glacadh an togra ón gCoimisiún le haghaidh Rialachán maidir leis an gComhbheartas Iascaigh athchóirithe, lena náirítear na forálacha maidir leis an oibleagáid gabhálacha a thabhairt i dtír.

               •Bailiú agus úsáid saineolais

                  N/B

                  Níl sa mhéid seo ach síneadh sealadach le cumhachtú an Choimisiúin pleananna aischuir a ghlacadh trí bhíthin gníomhartha tarmligthe go dtí go gcuirfear i bhfeidhm pleananna ilbhliantúla lena gcumhdaítear cur chun feidhme na hoibleagáide gabhálacha a thabhairt i dtír ar leibhéal an imchuach farraige. Rinneadh comhairliúchán forleathan leis an bpobal agus le saineolaithe sular glacadh an togra ón gCoimisiún le haghaidh Rialachán maidir leis an gComhbheartas Iascaigh athchóirithe, lena náirítear na forálacha maidir leis an oibleagáid gabhálacha a thabhairt i dtír.

               •Measúnú tionchair

                  N/B

                  Níl sa mhéid seo ach síneadh sealadach le cumhachtú an Choimisiúin pleananna aischuir a ghlacadh trí bhíthin gníomhartha tarmligthe go dtí go gcuirfear i bhfeidhm pleananna ilbhliantúla lena gcumhdaítear cur chun feidhme na hoibleagáide gabhálacha a thabhairt i dtír ar leibhéal an imchuach farraige. Ós rud é nach bhfuil tábhacht ag baint le tionchar sóisialta, comhshaoil ná eacnamaíoch an togra, ní gá measúnú tionchair nua a dhéanamh.

                  Rinneadh measúnú tionchair iomlán sular glacadh an togra ón gCoimisiún le haghaidh Rialachán maidir leis an gComhbheartas Iascaigh athchóirithe, lena náirítear na forálacha maidir leis an oibleagáid gabhálacha a thabhairt i dtír.

               •Oiriúnacht rialála agus simpliú

                  N/B

               •Cearta bunúsacha

                  N/B

                  Níl sa mhéid seo ach síneadh sealadach le cumhachtú an Choimisiúin pleananna aischuir a ghlacadh trí bhíthin gníomhartha tarmligthe. Níl aon iarmhairtí aige maidir le cosaint na gceart bunúsach.

               4.IMPLEACHTAÍ BUISÉADACHA

                  N/B

                  Níl sa mhéid seo ach síneadh sealadach le cumhachtú an Choimisiúin pleananna aischuir a ghlacadh trí bhíthin gníomhartha tarmligthe. Níl aon impleacht don bhuiséad ann.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  I gcomhréir le hAirteagal 46 de Rialachán Uimh. 1380/2013, ní mór don Choimisiún tuairisciú a thabhairt go rialta maidir le feidhmiú a chumhachtaí tarmligthe. Ina theannta sin, féadfaidh Parlaimint na hEorpa agus an Chomhairle an cumhachtú a chúlghairm aon tráth.

               •Doiciméid mhíniúcháin (le haghaidh treoracha)

                  N/B

                  Is togra le haghaidh rialachán atá anseo.

               •Míniúchán mionsonraithe ar fhorálacha sonracha an togra

                  Níl sa togra seo ach aon fhoráil shubstainteach amháin, lena leasaítear Airteagal 15(6) de Rialachán Uimh. 1380/2013 d'fhonn an cumhachtú atá ag an gCoimisiún pleananna aischuir a ghlacadh trí ghníomhartha tarmligthe a shíneadh go ceann tréimhse breise trí bliana, ar choinníoll nach bhfuil aon phleananna ilbhliantúla i bhfeidhm do na himchuacha farraige i gceist.

               2017/0190 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) Uimh. 1380/2013 maidir leis an gComhbheartas Iascaigh

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  4
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Bunaítear le hAirteagal 15(1) de Rialachán (AE) Uimh. 1380/2013 ó Pharlaimint na hEorpa agus ón gComhairle
                  5
                an oibleagáid gach gabháil de speicis atá faoi réir teorainneacha gabhála a thabhairt i dtír agus, sa Mheánmhuir, gabhálacha de speicis atá faoi réir íosmhéideanna ("an oibleagáid gabhálacha a thabhairt i dtír").

               (2)Is leis na pleananna ilbhliantúla dá dtagraítear in Airteagal 9 de Rialachán (AE) Uimh. 1380/2013 agus na pleananna bainistíochta dá dtagraítear in Airteagal 18 de Rialachán (CE) Uimh. 1967/2006
                  6
                a leagfar síos forálacha mionsonraithe atá beartaithe cur chun feidhme na hoibleagáide gabhálacha a thabhairt i dtír ("pleananna aischuir") a éascú.

               (3)Foráiltear le hAirteagal 15(6) de Rialachán (AE) Uimh. 1380/2013 go bhféadfaidh an Coimisiún, murab ann do phleananna ilbhliantúla nó pleananna bainistíochta, pleananna aischuir a ghlacadh ar bhonn sealadach agus ar feadh tréimhse nach faide ná trí bliana.

               (4)Is léir ón taithí a fuarthas go dtógann sé níos mó ama pleananna ilbhliantúla agus bainistíochta ina bhfuil pleananna aischuir a ullmhú agus a ghlacadh ná mar a beartaíodh tráth glactha Rialachán (AE) Uimh. 1380/2013.

               (5)Is iomchuí dá bharr sin an tréimhse a leagan síos ar laistigh di a fhéadfaidh an Coimisiún pleananna aischuir a ghlacadh murab ann do phleananna ilbhliantúla nó pleananna bainistíochta.

               (6)Ba cheart Rialachán (AE) Uimh. 1380/2013 a leasú dá réir,

               TAR ÉIS AN RIALACHÁN SEO A GHLACADH:

               Airteagal 1

               In Airteagal 15 de Rialachán (AE) Uimh. 1380/2013, cuirtear an méid a leanas in ionad mhír 6:

               "6. I gcás nach nglacfar aon phlean ilbhliantúil ná aon phlean bainistíochta i gcomhréir le hAirteagal 18 de Rialachán (CE) Uimh. 1967/2006 don iascach atá i dtrácht, tabharfar de chumhacht don Choimisiún, i gcomhréir le hAirteagal 18 den Rialachán seo, gníomhartha tarmligthe i gcomhréir le hAirteagal 46 den Rialachán seo, a ghlacadh lena leagtar síos ar bhonn sealadach pleananna aischuir sonracha ina bhfuil na sonraíochtaí dá dtagraítear i bpointe (a) go pointe (e) de mhír 5 den Airteagal seo ar feadh tréimhse tosaigh nach faide ná trí bliana a fhéadfar a fhadú go ceann tréimhse trí bliana breise ina hiomláine. Féadfaidh na Ballstáit oibriú i gcomhar le chéile, i gcomhréir le hAirteagal 18 den Rialachán seo, agus pleananna den sórt sin á dtarraingt suas chun go nglacfaidh an Coimisiún gníomhartha den sórt sin nó chun togra a thíolacadh i gcomhréir leis an ngnáthnós imeachta reachtach".

               Airteagal 2

               Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 agus Rialachán (CE) Uimh. 1224/2009 ón gComhairle agus lena naisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle, IO L 354, 28.12.2013, lgh. 22-61.

                     (2)
                  Rialachán (AE) 2016/1139 ó Pharlaimint na hEorpa agus ón gComhairle an 6 Iúil 2016 lena mbunaítear plean ilbhliantúil do na stoic troisc, scadáin agus saláin i Muir Bhailt agus don iascach a shaothraíonn na stoic sin, lena leasaítear Rialachán (CE) 2187/2005 ón gComhairle agus lena naisghairtear Rialachán (CE) Uimh. 1098/2007 ón gComhairle IO L 191, 15.7.2016, lch. 1.

                     (3)
                  COM/2016/0493 final – 2016/0238 (COD) agus COM/2017/097 final – 2017/043 (COD).

                     (4)
                  IO C , , lch. .

                     (5)
                  Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 agus Rialachán (CE) Uimh. 1224/2009 ón gComhairle agus lena naisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle. (IO L 354, 28.12.2013, lch. 22).

                     (6)
                  Rialachán (CE) Uimh. 1967/2006 ón gComhairle an 21 Nollaig 2006 maidir le bearta bainistíochta i leith saothrú inbhuanaithe acmhainní iascaigh sa Mheánmhuir, lena leasaítear Rialachán (CEE) Uimh. 2847/93 agus lena naisghairtear Rialachán (CE) Uimh. 1626/94 (IO L 409, 30.12.2006, lch. 11).


               AN COIMISIÚN EORPACH
            An Bhruiséil,9.11.2016
            COM(2016) 709 final
            2016/0355(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 1286/2014 ó Pharlaimint na hEorpa agus ón gComhairle maidir le doiciméid um fhaisnéis bhunriachtanach do tháirgí infheistíochta miondíola pacáistithe agus táirgí infheistíochta atá árachas-bhunaithe maidir lena dháta cur i bhfeidhm
            (Téacs atá ábhartha maidir le LEE)

               MEABHRÁN MÍNIÚCHÁIN

               1.COMHTHÉACS AN TOGRA

               Forais an togra

               An 26 Samhain 2014, glacadh Rialachán (AE) Uimh. 1286/2014 agus é mar chuspóir aige cur leis an gcosaint atá ar fáil d’infheisteoirí miondíola a dhéanann infheistíocht i dtáirgí infheistíochta miondíola pacáistithe agus táirgí infheistíochta atá árachas-bhunaithe (PRIIPanna). Lena chois sin, tá sé d’aidhm aige muinín tomhaltóirí a athbhunú i dtionscal na seirbhísí airgeadais tar éis na géarchéime airgeadais.

               Chun na cuspóirí sin a chomhlíonadh, ceanglaítear le Rialachán (AE) Uimh. 1286/2014 go gcloífidh monaróirí PRIIPanna le tacar aonfhoirmeach ceanglas maidir le nochtadh faisnéise faoi tháirgí agus go bhfaighidh infheistóirí miondíola an doiciméad faisnéise bunriachtanaí i gcomhair na PRIIPanna ata ar fáil. Ba cheart go gcuirfeadh an fhaisnéis a nochtar ar chumas na ninfheisteoirí miondíola tuiscint níos fearr a bheith acu ar tháirge faoi leith, idir a chineál eacnamaíoch agus na rioscaí eacnamaíocha a bhaineann leis, agus ba cheart go bhféadfaí comparáid a dhéanamh idir tairiscintí difriúla a bhuí leis an bhfaisnéis sin. Lena chois sin, rachaidh níos mó trédhearcachta agus comhchuibhithe chun sochair an mhargaidh inmheánaigh sna seirbhísí airgeadais trí chothrom iomaíochta a chruthú do tháirgí agus do bhealaí dáileacháin difriúla.

               Le Rialachán (AE) Uimh. 1286/2014, leagtar amach foirm agus ábhar an doiciméid faisnéise bunriachtanaí. Chun caighdeánú breise a dhéanamh ar ghnéithe éagsúla den doiciméad faisnéise bunriachtanaí agus chun difríochtaí tábhachtacha a chur san áireamh idir cineálacha éagsúla PRIIPanna, cuirtear de chúram ar na hÚdaráis Eorpacha Mhaoirseachta (mar atá: an tÚdarás Eorpach um Árachas agus Pinsin Cheirde, an tÚdarás Baincéireachta Eorpach agus an tÚdarás Eorpach um Urrúis agus Margaí) caighdeáin theicniúla rialála a ullmhú ina sonraítear cur i láthair agus ábhar an doiciméid faisnéise bunriachtanaí, a fhormáid chaighdeánaithe, an mhodheolaíocht atá mar bhonn le cur i láthair an riosca agus na luaíochta agus le ríomh na gcostas, mar aon leis na coinníollacha agus an íosmhinicíocht i ndáil le hathbhreithniú a dhéanamh ar an bhfaisnéis atá sa doiciméad faisnéise bunriachtanaí agus na coinníollacha a leagan síos chun an ceanglas maidir leis an doiciméad faisnéise bunriachtanaí a chur ar fáil d’infheisteoirí miondíola a chomhlíonadh.

               An 6 Aibreán 2016, chuir na hÚdaráis Eorpacha Mhaoirseachta na dréachtchaighdeáin theicniúla rialála maidir leis an doiciméad faisnéise bunriachtanaí i gcomhair na PRIIPanna faoi bhráid an Choimisiúin. D’fhormhuinigh an Coimisiún na dréachtchaighdeáin theicniúla rialála an 30 Meitheamh 2016 tríd an Rialachán Tarmligthe maidir le doiciméad faisnéise bunriachtanaí
                  1
                a ghlacadh.

               Le linn na tréimhse grinnscrúdaithe, ní dhearna an Chomhairle aon agóid i gcoinne Rialachán Tarmligthe an Choimisiúin. An 14 Meán Fómhair 2016, áfach, dhiúltaigh an Pharlaimint don Rialachán
                  2
               . D’iarr Parlaimint na hEorpa ar an gCoimisiún athbhreithniú a dhéanamh ar na forálacha a bhaineann le PRIIPanna ilroghanna, cásanna bunaithe ar fheidhmiú agus foláireamh tuisceana. Ina theannta sin, d’iarr Parlaimint na hEorpa agus tromlach mór na mBallstát ar an gCoimisiún dáta chur i bhfeidhm Rialachán (AE) Uimh. 1286/2014 a chur siar, agus iad ag áitiú nach bhféadfaí an Rialachán seo a chur i bhfeidhm go rianúil in éagmais na gcaighdeán teicniúil.

               Tá feidhm dhíreach ag Rialachán (AE) Uimh. 1286/2014 ón 31 Nollaig 2016 agus ní bheidh soláthar an doiciméid faisnéise bunriachtanaí faoi réir ghlacadh an ghnímh tharmligthe. Cé go bhféadfadh monaróirí PRIIPanna forálacha an Rialacháin a chur i bhfeidhm agus go bhféadfadh údaráis inniúla iad a fhorfheidhmiú gan an Rialachán Tarmligthe a ghlacadh, is inmhianaithe a oiread soiléireachta is féidir a sholáthar maidir leis na caighdeáin theicniúla ina sonraítear ábhar rialacha áirithe.

               I bhfianaise na gcúinsí eisceachtúla a bhain moill as glacadh an Rialacháin Tharmligthe, molann an Coimisiún dáta chur i bhfeidhm Rialachán (AE) Uimh. 1286/2014 a chur siar 12 mhí chun an éiginnteacht dhlíthiúil a mhaolú agus chun tuilleadh ama a thabhairt do mhonaróirí PRIIPanna ullmhú do chur i bhfeidhm na rialacha nua.

               Fad na tréimhse cuir siar

               Dá gcuirfí siar dáta chur i bhfeidhm an Rialacháin 12 mhí, ba cheart a ndóthain ama a bheith ag údaráis inniúla agus ag monaróirí PRIIPanna chun go bhféadfaidís cloí leis na rialacha nua sin.

               2.BUNÚS DLÍ, COIMHDEACHT AGUS COMHRÉIREACHT

               Bunús dlí

               Tá an togra bunaithe ar Airtagal 114 den Chonradh ar Fheidhmiú an Aontais Eorpaigh mar atá Rialachán (AE) Uimh. 1286/2014, agus leis an togra seo féachtar leis an Rialachán a leasú.

               Coimhdeacht (maidir le hinniúlacht neamheisiach)

               I gcomhréir le prionsabal na coimhdeachta, ní fhéadfar gníomhaíocht ar leibhéal an Aontais a dhéanamh ach sa chás nach féidir le Ballstáit na haidhmeanna atá beartaithe a bhaint amach leo féin. Tá gá le hidirghabháil an Aontais chun fáil réidh leis na bacainní atá ar mhargadh inmheánach do sheirbhísí agus táirgí airgeadais, idirghabháil lena dtugtar isteach cur chuige aonfhoirmeach maidir le nochtadh faisnéise a bhaineann le PRIIPanna. I ndáil leis sin, glactar an reachtaíocht atá á leasú i gcomhréir iomlán le prionsabal na coimhdeachta agus is le togra ón gCoimisiún is gá aon leasú uirthi a dhéanamh.

               Comhréireacht

               Tá an ghníomhaíocht seo ar leibhéal an Aontais riachtanach chun go bhféadfaidh údaráis inniúla agus monaróirí PRIIPanna rialacha PRIIPanna a chur i bhfeidhm go héifeachtach. Áiritheoidh an togra seo, mar sin, go mbainfear amach na cuspóirí a leagtar síos i Rialachán (AE) Uimh. 1286/2014 ar fud an mhargaidh inmheánaigh agus cinnteoidh sé sin go mbeidh ardleibhéal trédhearcachta agus cosanta d’infheisteoirí miondíola ann.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               Níl measúnú tionchair ar leith ag gabháil leis an togra seo ar an ábhar gur cuireadh measúnú tionchair le haghaidh Rialachán (AE) Uimh. 1286/2014 ar fáil cheana féin. Leis an togra, ní athraítear substaint an Rialacháin agus ní chruthaítear oibleagáidí nua do rannpháirtithe sa mhargadh a thagann faoina raon feidhme. Ní bhaineann sé ach le síneadh 12 mhí a chur le dáta chur i bhfeidhm Rialachán (AE) Uimh. 1286/2014 chun deimhneacht dhlíthiúil a áirithiú don tionscal agus chun go bhféadfaidh an tionscal agus na húdaráis inniúla ullmhú do na rialacha nua.

               4.IMPLEACHTAÍ BUISÉADACHA

               Ní bheidh tionchar ag an togra seo ar bhuiséad an Choimisiúin Eorpaigh.

               2016/0355 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) Uimh. 1286/2014 ó Pharlaimint na hEorpa agus ón gComhairle maidir le doiciméid um fhaisnéis bhunriachtanach do tháirgí infheistíochta miondíola pacáistithe agus táirgí infheistíochta atá árachas-bhunaithe maidir lena dháta cur i bhfeidhm

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ón mBanc Ceannais Eorpach,

               Ag féachaint don tuairim ó Choiste Eacnamaíoch agus Sóisialta na hEorpa,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Le Rialachán (AE) Uimh. 1286/2014 ó Pharlaimint na hEorpa agus ón gComhairle
                  3
               , tugadh isteach sraith beart arb é is aidhm leo cosaint d’infheisteoirí a fheabhsú agus muinín tomhaltóirí a athbhunú i dtionscal na seirbhísí airgeadais trí thrédhearcacht sa mhargadh infheistíochta miondíola a mhéadú. Faoin Rialachán, ceanglaítear ar mhonaróirí táirgí infheistíochta miondíola pacáistithe agus táirgí infheistíochta atá árachas-bhunaithe (PRIIPanna) doiciméad faisnéise bunriachtanaí a sholáthar.

               (2)Tugann Rialachán (AE) Uimh. 1286/2014 de chumhacht do na hÚdaráis Eorpacha Mhaoirseachta caighdeáin theicniúla rialála a ullmhú ina sonraítear na gnéithe a bhaineann leis an doiciméad faisnéise bunriachtanaí.

               (3)An 30 Meitheamh 2016, ghlac an Coimisiún an Rialachán Tarmligthe
                  4
                ina sonraítear cur i láthair agus ábhar an doiciméid faisnéise bunriachtanaí, a fhormáid chaighdeánaithe, an mhodheolaíocht atá mar bhonn le cur i láthair an riosca agus na luaíochta agus le ríomh na gcostas, mar aon leis na coinníollacha agus an íosmhinicíocht i ndáil le hathbhreithniú a dhéanamh ar an bhfaisnéis atá sa doiciméad faisnéise bunriachtanaí agus na coinníollacha a leagan síos chun an ceanglas maidir leis an doiciméad faisnéise bunriachtanaí a chur ar fáil d’infheisteoirí miondíola a chomhlíonadh.

               (4)Chuir Parlaimint na hEorpa i gcoinne an Rialacháin Tharmligthe a ghlac an Coimisiún an 30 Meitheamh 2016 agus d’iarr sí, in éineacht le tromlach mór na mBallstát, go gcuirfí siar dáta chur i bhfeidhm Rialachán (AE) Uimh. 1286/2014.

               (5)Dá gcuirfí siar dáta chur i bhfeidhm an Rialacháin 12 mhí, thabharfaí am breise dóibh siúd lena mbaineann na ceanglais nua a chomhlíonadh. I bhfianaise na gcúinsí eisceachtúla sin, is iomchuí Rialachán (AE) Uimh. 1286/2014 a leasú dá réir agus tá údar maith leis sin.

               (6)I ngeall ar an tréimhse an-ghearr atá fágtha sula gcuirfear i bhfeidhm na forálacha a leagtar síos i Rialachán (AE) Uimh. 1286/2014, ba cheart don Rialachán seo teacht i bhfeidhm gan mhoill.

               (7)Ar an ábhar sin, tá údar freisin leis an eisceacht i gcomhair cásanna práinneacha a chur i bhfeidhm sa chás seo, eisceacht dá bhforáiltear in Airtagal 4 den Phrótacal (Uimh. 1) maidir le ról na bparlaimintí náisiúnta san Aontas Eorpach.

               TAR ÉIS AN RIALACHÁN SEO A GHLACADH:

               Airteagal 1

               I Rialachán (AE) Uimh. 1286/2014, cuirtear an méid seo a leanas in ionad an dara mír d’Airteagal 34:

               “Beidh sé infheidhme ón 1 Eanáir 2018”.

               Airteagal 2

               Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                  Martin Schulz

                     (1)
                  C(2016) 3999 final.

                     (2)
                  Rún ó Pharlaimint na hEorpa an 14 Meán Fómhair 2016 maidir le Rialachán Tarmligthe an Choimisiúin an 30 Meitheamh 2016 lena bhforlíontar Rialachán (AE) Uimh. 1286/2014 ó Pharlaimint na hEorpa agus ón gComhairle maidir le doiciméid um fhaisnéis bhunriachtanach do tháirgí infheistíochta miondíola pacáistithe agus táirgí infheistíochta atá árachas-bhunaithe (PRIIPanna) trí chaighdeáin theicniúla rialála a leagan síos maidir le cur i láthair, ábhar, athbhreithniú agus leasú doiciméad faisnéise bunriachtanaí agus na coinníollacha atá le sásamh chun an ceanglas a chomhlíonadh maidir le doiciméid dá leithéid a sholáthar (C(2016)03999 – 2016/2816(DEA)).

                     (3)
                  Rialachán (AE) Uimh. 1286/2014 ó Pharlaimint na hEorpa agus ón gComhairle an 26 Samhain 2014 maidir le doiciméid um fhaisnéis bhunriachtanach do tháirgí infheistíochta miondíola pacáistithe agus táirgí infheistíochta atá árachas-bhunaithe (PRIIPanna) (IO L 352, 9.12.2014, lch.  1).

                     (4)
                  C(2016) 3999 final.